Diari Oficial de la Generalitat Valenciana


Sumari del DOGV 5448, del 12-02-2007 (2007/1058)

RESOLUCIÓ de 25 de gener de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Consell Superior d'Investigacions Científiques (CSIC, Institut d'Aqüicultura de Torre de la Sal) i la Conselleria d'Agricultura, Pesca i Alimentació de la Generalitat Valenciana, referent a un projecte "Anàlisi i estudi de factors de cultiu que condicionen la producció industrial del llenguado senegalès (solea senegalensis).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1058


Data del document
:   25-01-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * investigació agronòmica
    * empresa privada
    * cooperació administrativa

Subscrit, després de la tramitació prèvia reglamentària, entre el Consell Superior d'Investigacions Científiques (CSIC, Institut d'Aqüicultura de Torre de la Sal) i la Conselleria d'Agricultura, Pesca i Alimentació de la Generalitat Valenciana, el 6 de novembre de 2006, un Conveni de col·laboració referent a un projecte "Anàlisi i estudi de factors de cultiu que condicionen la producció industrial del llenguado senegalès (solea senegalensis), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 1388/2006, i que figura com a annex d'esta resolució.
València, 25 de gener de 2007.- El director general de Relacions amb les Corts i Secretariat del Govern: Antonio V. Peral Villar.Conveni de col·laboració entre el Consell Superior d'Investigacions Científiques (CSIC, Institut d'Aqüicultura de Torre la Sal) i la Conselleria d'Agricultura, Pesca i Alimentació de la Generalitat Valenciana, referent a un projecte "Anàlisi i estudi de factors de cultiu que condicionen la producció industrial del llenguado senegalès (Solea senegalensis)"
València, 6 de novembre de 2006
REUNITS:
D'una banda, l'Honorable Senyor Juan Gabriel Cotino Ferrer, conseller d'Agricultura, Pesca i Alimentació, facultat per a la subscripció del present conveni en virtut de l'autorització atorgada pel Consell de la Generalitat Valenciana de data 3 de novembre de 2006.
D'una altra, l'Excel·lentíssim Senyor Carlos Martínez Alonso, president del Consell Superior d'Investigacions Científiques, que actua en nom i representació d'este organisme, en exercici de la competència que té atribuïda per l'article 15.1 a) i f) de l'Estatut del CSIC, aprovat per Reial Decret 1945/2000, d'1 de desembre, i per la disposició addicional tretzena en relació amb l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la relació donada per la Llei 4/1999, de 13 de gener, que la modifica.
EXPOSEN
Primer
Que la Conselleria d'Agricultura, Pesca i Alimentació de la Generalitat Valenciana necessita desenrotllar un projecte d'anàlisi i estudi dels factors de cultiu que condicionen la producció industrial del llenguado senegalès (Solea senegalensis).
Segon
Que el Consell Superior d'Investigacions Científiques, a través del seu Institut d'Aqüicultura de Torre la Sal, a Castelló, compta amb els mitjans necessaris per a dur a terme el projecte mencionat, d'acord amb el document annex al present text.
Amb este ampli sentit de col·laboració i reconeixent-se les parts amb plena capacitat per a la realització del present conveni, acorden les següents
CLÀUSULES
Primera. Objecte del conveni
Optimització del procés de cultiu del llenguado, concretat en, la descripció del patró de comportament sexual de reproductors de llenguado senegalès en tancs comunitaris, creació de nous estocs amb reproductors salvatges, control d'esteroides i VTG en reproductors davall administració d'aliment en condicions experimentals, caracterització de gàmetes de l'espècie, estimulació hormonal de la reproducció del llenguado, manipulació ambiental de la reproducció del llenguado i identificació d'estirps bacterianes presents en llenguados sans i malalts.
Segona. Característiques tècniques
El projecte es desenrotllarà conforme al pla de treball que es descriu amb detall en l'annex I.
Tercera. Terminis d'execució
El projecte tindrà una duració de tres anys, corresponents a la vigència del present conveni, a comptar des de la data de la firma del present document.
Quarta. Pressupost i forma de pagament
La Generalitat Valenciana, a través de la Conselleria d'Agricultura, Pesca i Alimentació, posarà a disposició del Consell Superior d'Investigacions Científiques la quantitat de 102.030,00 euros (cent dos mil trenta euros), inclosos els impostos i taxes que es produïren.
L'entrega pel CSIC d'informes s'efectuarà contra certificació de la Conselleria en la qual es faça constar la recepció d'aquells.
Este import serà abonat al Consell Superior d'Investigacions Científiques, prèvia presentació de la corresponent factura per part d'este. La forma de pagament es realitzarà de la manera següent:
- 1) 6.010,12 euros a la firma del conveni, i després de la presentació d'un primer informe parcial amb els resultats obtinguts durant el primer mes d'execució del projecte.
- 2) 24.004,97 euros a l'entrega del segon informe parcial on s'arrepleguen els resultats obtinguts als 6 mesos d'execució del projecte.
- 3) 24.004,97 euros a l'entrega del tercer informe parcial on s'arrepleguen els resultats obtinguts als 16 mesos d'execució del projecte.
- 4) 24.004,97 euros a l'entrega del quart informe parcial on s'arrepleguen els resultats obtinguts als 24 mesos d'execució del projecte.
- 5) 24.004,97 euros a l'entrega de l'informe final on s'arrepleguen els resultats finals del projecte.
Els pagaments, per part de la Conselleria d'Agricultura, Pesca i Alimentació, s'efectuaran prèvia certificació de conformitat expedida per la Direcció General de Pesca i Alimentació.
Les quantitats derivades d'estos percentatges es faran efectives en el compte corrent número 0049 5117 29 2919086596 del Banc de Santander, a nom del Consell Superior d'Investigacions Científiques (CSIC).
L'anualitat del conveni és de 6.010,12 euros per a l'any 2006, de 24.004,97 euros per a l'any 2007, de 48.009,94 euros per a l'any 2008 i de 24.004,97 euros per a l'any 2009, que es faran a càrrec del programa 714.10, d'Ordenació i Millora de la Producció Pesquera, en el capítol VI.
Quinta. Drets i obligacions sobre els resultats
a) Els resultats del projecte seran propietat de la Conselleria d'Agricultura, Pesca i Alimentació de la Generalitat Valenciana.
b) Els resultats obtinguts del present projecte seran plasmats en l'informe final, que serà presentat en format paper i CD a la Conselleria d'Agricultura, Pesca i Alimentació. Durant la vigència del present projecte, l'investigador responsable, procedirà a comunicar a la Conselleria d'Agricultura, Pesca i Alimentació, per mitjà de reunions periòdiques, els resultats preliminars que s'hagen obtingut.
c) La Conselleria d'Agricultura, Pesca i Alimentació autoritza al Consell Superior d'Investigacions Científiques a utilitzar els coneixements obtinguts per a les finalitats de la seua investigació, així com a la seua divulgació per mitjà de les publicacions científiques que considere oportunes, en les quals es farà constar la participació d'ambdós institucions.
Sexta. Responsabilitat
Els directors de la investigació són els únics responsables dels aspectes científics i tècnics de la investigació convinguda.
Sèptima. Col·laboració
La Conselleria d'Agricultura, Pesca i Alimentació de la Generalitat Valenciana i el Consell Superior d'Investigacions Científiques col·laboraran en tot moment d'acord amb els principis de bona fe i eficàcia.
Octava. Incompliment i rescissió
En cas d'incompliment per alguna de les parts del que establix el present conveni, la part que no incomplisca podrà procedir a resoldre'l, i quedarà, si escau, el CSIC obligat a tornar les quantitats entregades i no justificades degudament, i la Conselleria, a abonar al CSIC les quantitats que li dega pels treballs efectivament realitzats, si este supòsit es produïra.
Novena. Naturalesa del conveni i jurisdicció competent
El present conveni té la naturalesa dels previnguts en l'article 3.1 c) del vigent Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i el seu règim jurídic vindrà determinat per les seues estipulacions, amb subjecció als principis continguts en l'esmentada llei per a resoldre els dubtes i llacunes que es pogueren plantejar en la seua interpretació i execució. L'Orde Jurisdiccional Contenciós Administratiu serà el competent per a resoldre les controvèrsies que pogueren sorgir entre les parts.
I en prova de conformitat, firmen en doble exemplar i en tots els seus fulls, en el lloc i la data indicats en l'encapçalament.
Per la Conselleria d'Agricultura, Pel Consell Superior de
Pesca i Alimentació Investigacions Científiques
JUAN GABRIEL COTINO FERRER CARLOS MARTÍNEZ ALONSO
ANNEX I
Objectius i pla de treball per a subprojecte
Comunitat Valenciana. Memòria
Els objectius específics d'este projecte s'agrupen entorn de dos àrees principals de treball, açò és, l'Àrea de Reproducció i l'Àrea d'Identificació dels Factors de Risc que afavorixen la incidència de malalties, i les estratègies més adequades per a la prevenció de patologies.
La descripció de les tasques proposades per a cada una de les dos àrees assenyalades és la següent:
A) En l'Àrea de Reproducció, es proposen les següents línies d'actuació i objectius.
A.1) Descriure el patró de comportament sexual de reproductors de llenguado senegalès en tancs comunitaris.
Objectiu: diferenciar possibles alteracions en les pautes de galanteig sexual, així com discriminar possibles patrons de jerarquització i/o dominància, per mitjà de la videofilmació, en funció dels factors proposats per a estudi.
A2) Creació de nous estocs amb reproductors salvatges
Objectiu: disposar d'un conjunt de reproductors salvatges per a igualar condicions experimentals amb els altres components del projecte.
A3) Alimentació de reproductors de llenguado
Objectiu: comprovar efectes de l'alimentació en la quantia de la posta i en la qualitat d'esta.
A4) Obtenció de reproductors genèticament adequats per al desenrotllament de programes de reproducció i captivitat.
Objectius: caracteritzar genèticament reproductors i conéixer el grau de contribució paterna a la progènie en tancs de reproducció, per mitjà de l'assignació de paternitat en la descendència per anàlisi genètica.
A5) Caracterització de gàmetes de llenguado senegalès
Objectiu: determinar possibles diferències en la qualitat de l'esperma i ovòcits de llenguado, en funció de l'origen d'estos i les condicions de cultiu.
A6) Estimulació hormonal de la reproducció del llenguado
Objectiu: desenrotllar i aplicar tractaments hormonals per a l'estimulació de l'espermiació, ovulació i posta en el llenguado.
A7) Manipulació ambiental de la reproducció del llenguado.
Objectiu: utilitzar cicles de llum i temperatura artificials per a la inducció, sincronització i desplaçament de l'època de posta del llenguado.
B) La denominada Àrea Sanitària, inclou la identificació dels factors de risc que afavorixen la incidència de malalties, i les estratègies més adequades per a la prevenció de patologies. Les línies d'actuació proposades i els objectius són les següents.
B1) Identificació d'estirps bacterianes presents en llenguados sans i malalts
Objectiu: caracteritzar les estirps bacterianes que es troben en llenguados sans i malalts, sotmesos a les variables condicions de cultiu que es registren entre els diferents centres d'investigació involucrats a Espanya.
B2) Experiments d'infecció controlats amb soques bacterianes aïllades de llenguados malalts.
Objectiu: comprovar el paper del bacteri en la malaltia i comptar amb una ferramenta per a provar mecanismes de control o prevenció.
B3) Identificació dels factors de risc associats a brots de malaltia.
Objectiu: trobar els principals factors que contribuïxen a desencadenar malalties en els llenguados.
B4) Determinació de biomarcadors d'estrés fisiològic en llenguado.
Objectiu: conéixer l'existència de canvis en l'activitat d'enzims metabòlics del llenguado, en resposta a diferents condicions de cultiu.
B5) Ús de probiòtics en la reducció de l'estrés fisiològic i l'augment de la resistència a malalties.
Objectiu: valorar l'efecte protector i/o inmunoestimulant en el llenguado de diferents microorganismes reconeguts com a probiòtics.
Dins de les àrees i actuacions proposades, el centre d'investigació de Torre la Sal desenrotllarà una sèrie de tasques que es poden veure reflectides en els dos quadres resum de les activitats per al conjunt de comunitats autònomes participants en este projecte.El desglossament d'activitats a realitzar pel centre d'aqüicultura de Torre la Sal, per activitats i anys d'execució apareix reflectit en el quadre següent:El director científic El director facultatiu
Evaristo Mañanós Sánchez Francisco Javier Ruiz Sánchez
Científic titular CSIC Biòleg (CAPA)